|  |
| --- |
| Institutt for global helse og samfunnsmedisin |
| Klinisk institutt 1 |
| Institutt for klinisk odontologi |
| Klinisk institutt 2 |
| Institutt for biomedisin |

|  |  |
| --- | --- |
| Referanse | Dato |
| 2019/1471-ØRH | 08.08.2019 |
|  |  |
|  | |

**HØRING - utkast til HMS handlingsplan for Det medisinske fakultet 2019-2021**

Utkast til HMS handlingsplan sendes herved instituttene ved fakultetet. Alle institutter bes komme med tilbakemelding på utkastet innen **6. september 2019** og vi ber instituttledelsene involvere flest mulig av våre ansatte i høringsarbeidet.

Konkret bes instituttene komme med innspill til:

* Nye tiltak som kan inngå i handlingsplanen.
* Tilbakemelding på foreslåtte tiltak i vedlagte utkast.

Etter høringsfristen ferdigstilles handlingsplanen i fakultetsledelsen og det avholdes en egen ledersamling for HMS hvor planen med mål og tiltak gjennomgås og drøftes. Den årlige oppfølgingen av HMS-planen følger ellers fakultetets årlige HMS-rapportering.

Vi viser til fakultetsstyresak 60/19 som fakultetsstyret behandlet i møte den 11. juni 2019 men gjengir hovedpunktene fra saksforelegget her:

# Bakgrunn

Fakultetets nåværende handlingsplan gjelder perioden 2017-2019, samtidig har UiB nå vedtatt ny handlingsplan (vedlegg). Fakultetets HMS-handlingsplan skal også være i takt med utforming og innhold for fakultetets øvrige handlingsplaner.

Fakultetsdirektøren satt ned en arbeidsgruppe bestående av:

-Assisterende fakultetsdirektør Ørjan Hauge (leder)

-Seniorrådgiver Gjert Bakkevold, MED-fak

-Emil Hausvik, overingeniør, IBM

-Maria Holmaas, seniorkonsulent K2

-Lise Skålevik Amble, seniorkonsulent, K1/hovedverneombud MED-fak,

-Anne Hammer Knudsen, avdelingsingeniør K2/vara hovedverneombud MED-fak

Det ble ikke meldt inn vitenskapelig ansatte fra instituttene til å delta i arbeidet med å oppdatere handlingsplanen. Utkast til handlingsplan sendes instituttene på høring for å sikre god involvering og innspill fra flest mulig ansatte, ledere og vernelinjen.

**Mandat for arbeidsgruppen**  
Handlingsplan for HMS 2017-2019 ved Det medisinske fakultet skal rulleres (ny periode 2019-2021).

En oppdatert handlingsplan skal være forankret i UiBs strategi <https://www.uib.no/strategi>, og baseres på:

-UiBs Handlingsplan for HMS (<https://www.uib.no/ledelsen/73994/planer>)

-Fakultetets nåværende HMS-handlingsplan for perioden 2017-2019

Planen må legges frem for dekanat, og deretter for fakultetsstyret (seinest i møte 11 juni).

Frist 23 mai 2019.

Utkastet til ny HMS-handlingsplan synkroniseres også med UiBs oppdaterte handlingsplan som Universitetsstyret behandlet i møte 29. mai 2019.

**Arbeidsgruppens forslag**

Utkastet til HMS-handlingsplan tar videre den gode innsatsen som er gjort på HMS-området ved fakultetet de siste årene. Fakultetet gjennomførte 8 ROS-analyser i 2018 og skal gjennomføre 4 nye i 2019. Det er gjennomført beredskapsøvelser som involverer både fakultets- og instituttledelse og aktuelle ressurspersoner.

Det er god dialog med vernelinjen ved fakultetets hovedverneombud og det arbeides systematisk gjennom året med oppfølging av utvalgte områder som blant annet framkommer i den årlige HMS-rapporteringen.

I 2019 har også fakultetet gjennomført arbeidsmiljø- og klimaundersøkelsen ARK for første gang. Til tross for lav svarprosent så har det vært arbeidet godt med tilrettelegging og oppfølging av undersøkelsen.

HMS-planen for kommende periode vil særlig arbeide for bedre:

- HMS-innsats og struktur ved fakultetet

- struktur på HMS-organiseringen ved instituttene

- tilbud og gjennomføring av medarbeidersamtaler

- svarprosent på ARK

Utkast til ny handlingsplan for fakultetet og UiBs vedtatte handlingsplan er vedlagt.

Vi ønsker lykke til med høringssvaret og det kontinuerlige HMS-arbeidet!

Vennlig hilsen

Per Bakke

Dekan Heidi Annette Espedal

Fakultetsdirektør

|  |
| --- |
| Kopi |
| HR-avdelingen |